
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1169 

18 Ιουνίου 2015 


ΑΠΟΦΑΣΕΙ Σ 

Αριθμ. απόφ. Δ.Σ. Ο.Α.Ε.Δ. 1361/28/26.5.2015 
Υλοποίηση προγράμματος επαγγελματικής κατάρτι¬ 
σης εργαζομένων σε μικρές επιχειρήσεις έτους 2015 
(ΛΑΕΚ 1-25 έτους 2015). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

α. του Ν. 2224/94, άρθρα 14 και 15 (ΦΕΚ 112/τ. Α'/8-7-1994) 
β. του Ν. 2336/95, άρθρο 10 (ΦΕΚ 189/τ. Α712-9-1995) 
γ. του Ν. 2434/96, άρθρο 1 (ΦΕΚ 188/τ. Α720-8-1996) 
δ. του Ν. 2956/01, άρθρο 6 παρ. 7 άρθρο 8 παρ. 2 εδ. 
ΙΔ, άρθρο 9 παρ. 2 εδ.2. (ΦΕΚ 258/τ. Α78-11-2001) 
ε. του Ν. 4144/13, άρθρα 26 και 34 (ΦΕΚ 88/τ. Α718.4.2013) 

2. Την υπ’ αριθμ. 281/18/19.5.2015 απόφαση της Επιτρο¬ 
πής ΕΛΕΚΠ 

3. Τη γνώμη των μελών του, αποφασίζει: 

Την υλοποίηση προγράμματος επαγγελματικής κα¬ 
τάρτισης εργαζομένων σε μικρές επιχειρήσεις ΛΑΕΚ 
1-25 έτους 2015 ως εξής: 

ΕΙΣΑΓΩΓΗ 

Με στόχο να διευρυνθούν οι ευκαιρίες κατάρτισης των 
εργαζομένων στις μικρές επιχειρήσεις (1-25 εργαζόμε¬ 
νοι) η Επιτροπή ΕΛΕΚΠ με την με αριθμό 281/18/19.5.2015 
διατύπωση γνώμης, έθεσε τους όρους και τις προϋπο¬ 
θέσεις προγράμματος κατάρτισης υλοποιούμενο από 
φορείς εκπροσώπησης των εργοδοτών για μικρές επι¬ 
χειρήσεις οι οποίες απασχολούν 1-25 εργαζόμενους, με 
τίτλο «ΠΡΟΓΡΑΜΜΑ ΚΑΤΑΡΤΙΣΗΣ ΕΡΓΑΖΟΜΕΝΩΝ ΣΕ 
ΜΙΚΡΕΣ ΕΠΙΧΕΙΡΗΣΕΙΣ ΕΤΟΥΣ 2015» 

ΚΕΦΑΛΑΙΟ Ιο 
• ΔΙΚΑΙΟΥΧΟΙ ΦΟΡΕΙΣ: 

Στο πλαίσιο του προγράμματος αυτού, δικαιούχοι 
υλοποίησης είναι: 

1. οι οριζόμενοι από το καταστατικό τους Φορείς Εκ¬ 
προσώπησης των Εργοδοτών (πρωτοβάθμιοι και δευτε¬ 
ροβάθμιοι), των οποίων τα μέλη διατηρούν επαγγελμα¬ 
τική δραστηριότητα και όχι μόνο ομοιοεπαγγελματική 
ιδιότητα. 

Οι παραπάνω φορείς εκπροσώπησης των εργοδο¬ 
τών θα πρέπει να έχουν συσταθεί τουλάχιστον δύο (2) 
χρόνια (έγκριση καταστατικού) πριν την έκδοση της 


παρούσας απόφασης και οι αρχαιρεσίες τους να έχουν 
διεξαχθεί με την παρουσία δικαστικού αντιπροσώπου. 
Για τους φορείς οι οποίοι έχουν κατά νόμο διεξαγάγει 
τις τελευταίες εκλογές χωρίς την παρουσία δικαστικού 
αντιπροσώπου, απαιτούνται ένορκες βεβαιώσεις όλων 
των μελών της εφορευτικής επιτροπής που θα βεβαι¬ 
ώνουν τον αριθμό των ψηφισάντων μελών του φορέα 
καθώς και ότι η ψηφοφορία διεξήχθη σύμφωνα με τις 
διατάξεις του καταστατικού και του νόμου. 

2. για την εφαρμογή της παρούσας απόφασης, οι επι¬ 
στημονικοί σύλλογοι των οποίων οι επιχειρήσεις-μέλη 
απασχολούν από 1-25 άτομα και δεν καλύπτονται από 
τους δικαιούχους του σημείου 1 (φορείς εκπροσώπησης 
των εργοδοτών). 

3. για την εφαρμογή της παρούσας απόφασης, τα 
επιμελητήρια των οποίων οι επιχειρήσεις-μέλη απα¬ 
σχολούν από 1-25 άτομα και δεν καλύπτονται από τους 
δικαιούχους του σημείου 1 (φορείς εκπροσώπησης των 
εργοδοτών). 

Οι επιστημονικοί σύλλογοι και τα επιμελητήρια εκτός 
από το πρακτικό των αρχαιρεσιών, θα πρέπει να προσκο¬ 
μίσουν τις αποφάσεις της περιφέρειας ή του πρωτοδι¬ 
κείου που επικυρώνονται οι συγκεκριμένες αρχαιρεσίες. 

Οι δικαιούχοι φορείς οφείλουν να συμπεριλάβουν στις 
προτάσεις τους μόνο εργαζόμενους επιχειρήσεων του 
κλάδου που εκπροσωπούν και κάθε επιχείρηση δικαι¬ 
ούται να συμμετέχει σε πρόγραμμα κατάρτισης μέσω 
ΕΝΟΣ μόνο φορέα εργοδοτών. 

Στο ανωτέρω πρόγραμμα κατάρτισης δίνεται η δυνα¬ 
τότητα, να συμμετέχουν και εργαζόμενοι προερχόμε¬ 
νοι από επιχειρήσεις που απασχολούν από 1-25 άτομα 
(ανεξάρτητοι): 

• των οποίων οι εργοδότες δεν καλύπτονται από φο¬ 
ρείς εκπροσώπησης εργοδοτών ή 

• των οποίων οι εργοδότες δεν επιθυμούν τη συμμε¬ 
τοχή τους σε πρόγραμμα κατάρτισης μέσω του φορέα 
εκπροσώπησης του κλάδου τους 

ή 

• το αντικείμενο απασχόλησής τους δεν τους επι¬ 
τρέπει να έχουν σταθερό εργοδότη υπό τον όρο ότι 
καταβάλλεται γί αυτούς η εργοδοτική εισφορά ΛΑΕΚ 
(0,24%). 

Επισημαίνεται ότι: 

1. Οι εργαζόμενοι που υπάγονται στις παραπάνω περι¬ 
πτώσεις μπορούν να απευθύνονται στο εργατικό κέντρο 

της περιοχής τους, στο οποίο είναι εγγεγραμμένοι ως 
μέλη, στο Νομό που υλοποιείται το συγκεκριμένο πρό¬ 
γραμμα, για να βεβαιωθεί η ειδικότητα και η επιχείρηση 
απασχόλησής τους. Στην περίπτωση αυτή, το εργατικό 
κέντρο δύναται να συνεργαστεί με φορέα εκπροσώπη¬ 
σης των εργοδοτών, για την υλοποίηση προγράμματος 
κατάρτισης, με την υποχρέωση τήρησης των όρων της 
παρούσης. 

2. Σε περίπτωση που κάποιος φορέας εκπροσώπησης 
των εργοδοτών δεν επιθυμεί να υλοποιήσει πρόγραμμα 
κατάρτισης στο Νομό, τότε το εργατικό κέντρο του 
Νομού αυτού, εφόσον του έχει παραχωρηθεί εγγράφως 
το δικαίωμα, μπορεί να υποβάλλει και να υλοποιήσει 
προγράμματα κατάρτισης για τους εργαζόμενους των 
επιχειρήσεων του φορέα αυτού. Η έγγραφη παραχώ¬ 
ρηση του δικαιώματος θα πρέπει να αποδεικνύεται με 
απόφαση του Διοικητικού Συμβουλίου του φορέα εκ¬ 
προσώπησης των εργοδοτών. 

Το εργατικό κέντρο έχει δικαίωμα να υποβάλει προ¬ 
τάσεις υλοποίησης προγραμμάτων κατάρτισης από 
μόνο ένα φορέα εκπροσώπησης των εργοδοτών που 
δεν επιθυμεί να υλοποιήσει πρόγραμμα κατάρτισης στο 
Νομό. Η αξιολόγηση των προτάσεων που θα καταθέσει 
ένα εργατικό κέντρο θα γίνει με τα δεδομένα του φο¬ 
ρέα εκπροσώπησης των εργοδοτών, ως να κατέθετε ο 
ίδιος ο φορέας την πρόταση για την υλοποίηση προ¬ 
γράμματος κατάρτισης. Για το λόγο αυτό θα πρέπει 
να καταχωρείται (στα βασικά στοιχεία του εργατικού 
κέντρου), ο αριθμός των επιχειρήσεων-μελών καθώς και 
ο αριθμός των εργαζομένων που απασχολούνται στις 
επιχειρήσεις-μέλη του φορέα που έχει παραχωρήσει 
το δικαίωμα του. 

Στην παραπάνω περίπτωση το εργατικό κέντρο, θα 
πρέπει να τηρεί στο φυσικό του αρχείο βεβαίωση από 
τον φορέα εκπροσώπησης των εργοδοτών στην οποία 
θα αναφέρονταί: 

- τα στοιχεία του φορέα εκπροσώπησης των εργοδοτών 
αναλυτικά (επωνυμία, ΑΦΜ, ταχ. δ/νση, τηλέφωνο κλπ.) 

- ότι δεν επιθυμεί να υλοποιήσει προγράμματα κα¬ 
τάρτισης ΛΑΕΚ 1-25 το έτος 2015 

- ότι παραχωρεί το δικαίωμα του στο συγκεκριμένο 
εργατικό κέντρο 

- Τον αριθμό των επιχειρήσεων-μελών του 

- τον αριθμό των εργαζομένων των επιχειρήσεων- 
μελών του 

Κατά τα λοιπά θα πρέπει να τηρούνται τα οριζόμενα 
στη παρούσα απόφαση. 

Τα δευτεροβάθμια συνδικαλιστικά όργανα (ομοσπον¬ 
δίες) εκπροσώπησης των φορέων των εργοδοτών που 
επιθυμούν να υλοποιήσουν πρόγραμμα κατάρτισης, δύ- 
νανται να καταθέσουν προτάσεις για αξιολόγηση μόνο 
για τις επιχειρήσεις των πρωτοβάθμιων μελών τους οι 
οποίες δεν συμμετέχουν σε πρόγραμμα κατάρτισης σε 
συνεργασία με κανένα πρωτοβάθμιο όργανο. 

Μετά την προκήρυξη του Προγράμματος από τον 
ΟΑΕΔ και κατά την περίοδο υποβολής προτάσεων, τα 
δευτεροβάθμια τοπικά συνδικαλιστικά όργανα των δι¬ 
καιούχων εργοδοτικών φορέων, τα οποία δεν επιθυμούν 
να υλοποιήσουν προγράμματα κατάρτισης ως δικαιού¬ 
χοι φορείς, δύνανται να αναλάβουν τη δημοσιοποίηση 
του Προγράμματος σε τοπικό επίπεδο για την ευαισθη- 
τοποίηση και ενημέρωση των πρωτοβάθμιων φορέων 
εκπροσώπησης των εργοδοτών και των εργαζομένων, 


με ενδεικτικές ενέργειες όπως προβολή στον τοπικό 
τύπο, διενέργεια ημερίδων κ.λπ. 

Στους στόχους των ανωτέρω ενεργειών εντάσσεται 
και η προσέλκυση και συμμετοχή στις ενέργειες κα¬ 
τάρτισης, εργαζομένων που δεν συμμετείχαν κατά το 
παρελθόν, ή νεοεισερχόμενων στην αγορά εργασίας. 

Επίσης, μετά την υλοποίηση κάθε προγράμματος 
κατάρτισης από πρωτοβάθμιο συνδικαλιστικό όργανο 
θα συντάσσεται από το δευτεροβάθμιο τοπικό συν¬ 
δικαλιστικό όργανο στο οποίο ανήκει ο φορέας εκ¬ 
προσώπησης των εργοδοτών, «έκθεση υλοποίησης του 
προγράμματος» που θα περιλαμβάνει: 

- Τα στοιχεία του δικαιούχου φορέα εκπροσώπησης 
των εργοδοτών 

- Τα στοιχεία του συγκεκριμένου προγράμματος κα¬ 
τάρτισης (όπως καταχωρούνται στο πληροφοριακό 
σύστημα του ΛΑΕΚ) 

- Σχόλια και παρατηρήσεις σχετικά με την υλοποίηση 
του συγκεκριμένου προγράμματος κατάρτισης (π.χ. ανα¬ 
γκαιότητα αντικειμένου κατάρτισης, βαθμός δυσκολίας 
προγράμματος κ.λπ.) 

- Προτάσεις σχετικά με μελλοντική υλοποίηση προ¬ 
γράμματος κατάρτισης σύμφωνα με τις ανάγκες: 

- των επιχειρήσεων που εκπροσωπούνται από τον 
συγκεκριμένο φορέα εκπροσώπησης των εργοδοτών, 

- της τοπικής αγοράς εργασίας καθώς και 

- του εργατικού δυναμικού της περιοχής. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ ΕΠΙΧΕΙ¬ 
ΡΗΣΗΣ: 

Στο πρόγραμμα επαγγελματικής κατάρτισης εντάσ¬ 
σονται οι επιχειρήσεις που: 

• επιθυμούν να καταρτίσουν το προσωπικό τους και 
είναι μέλη των φορέων εκπροσώπησης των εργοδοτών 
του κλάδου τους, οι οποίοι αναλαμβάνουν την υλοποί¬ 
ηση του προγράμματος κατάρτισης. 

• καταβάλουν στο ΙΚΑ την εργοδοτική εισφορά ΛΑΕΚ 
(0,24%) για τους εργαζόμενους της επιχείρησης τους 
για το έτος 2015. 

• απασχολούν από 1 έως 25 εργαζόμενους. 

• το πρόγραμμα κατάρτισης στο οποίο συμμετέχουν 
δεν χρηματοδοτείται από άλλο φορέα. 

• δεν χρηματοδοτούνται από άλλο πρόγραμμα κατάρ¬ 
τισης του Ο.Α.Ε.Δ. και του ΛΑΕΚ για τους εργαζόμενους 
που λαμβάνουν μέρος στο συγκεκριμένο πρόγραμμα 
κατάρτισης 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχε¬ 
ται σε ποσό ύψους 20.000.000,00 Ευρώ και βαρύνει τον 
προϋπολογισμό του Λογαριασμού για την Απασχόληση 
και την Επαγγελματική Κατάρτιση. 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Τα προγράμματα κατάρτισης πρέπει να υλοποιηθούν 
έως και τις 20/12/2015 με δικαίωμα παράτασης με από¬ 
φαση του Διοικητή ΟΑΕΔ. 

ΚΕΦΑΛΑΙΟ 2° 

• ΓΕΝΙΚΟΙ ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

1. Δικαίωμα υλοποίησης της κατάρτισης έχουν τα 
από Πιστοποιημένα από τον ΕΟΠΠΕΠ Κέντρα Δια Βίου 
Μάθησης Επιπέδου 2 (ΚΔΒΜ2), των οποίων η έγκριση 
πιστοποίησης από τον αρμόδιο φορέα, είναι σε ισχύ. 

Τα προγράμματα κατάρτισης υλοποιούνται από Πιστο¬ 
ποιημένα από τον ΕΟΠΠΕΠ Κέντρα Δια Βίου Μάθησης 
Επιπέδου 2 (ΚΔΒΜ2) σε δομές των ανωτέρω Κέντρων 
Δια Βίου Μάθησης ή σε ενοικιαζόμενες από αυτά δομές, 
είτε στις δομές των φορέων εκπροσώπησης των εργο¬ 
δοτών και των εργαζομένων που πληρούν τις παρακάτω 
προϋποθέσεις: 

> έχουν επαρκή επιφάνεια ανάλογη με τον αριθμό 
των καταρτιζομένων 

> δεν είναι υπόγειοι 

> διαθέτουν καλό αερισμό 

> έχουν επαρκή χώρο διαλείμματος 

> διαθέτουν τον απαραίτητο εκπαιδευτικό εξοπλισμό 
κ.λπ. 

> διαθέτουν τις απαραίτητες προδιαγραφές υγιεινής 
και ασφάλειας 

2. Τα προγράμματα κατάρτισης: 

• υλοποιούνται εκτός ωραρίου εργασίας και μέχρι 
την 22.00 1 ώρα. 

• περιλαμβάνουν μόνο θεωρητικό μέρος και η διάρκεια 
τους ορίζεται στις τριάντα δύο (32) ώρες 

• ο αριθμός διδακτικών ωρών ημερησίως δεν υπερ¬ 
βαίνει τις τέσσερις (4). 

Μετά από κάθε μία εκπαιδευτική ώρα σαράντα πέντε 
(45') λεπτών γίνεται διάλειμμα δέκα πέντε (15) λεπτών ή 
μετά από κάθε δύο εκπαιδευτικές ώρες ενενήντα (90') 
λεπτών γίνεται διάλειμμα δεκαπέντε λεπτών (15'). 

3. Δεν επιτρέπεται κατάρτιση κατά τις Κυριακές και 
τις επίσημες αργίες. 

4. Κατά τη διάρκεια του προγράμματος, οι καταρ¬ 
τιζόμενοι πρέπει να έχουν αποκλειστικά την ιδιότητα 
του εργαζόμενου στις συμμετέχουσες επιχειρήσεις στο 
πρόγραμμα κατάρτισης. 

Κατ’ εξαίρεση οι εργαζόμενοι σε εποχικές επιχειρή¬ 
σεις (άρθρο 24 του Ν. 1836/89) μπορούν να καταρτίζο¬ 
νται, και κατά το χρονικό διάστημα που οι επιχειρήσεις 
αυτές δεν λειτουργούν. Στη περίπτωση αυτή δεν υφί- 
σταται ωράριο και επομένως δεν ισχύει η δέσμευση 
υλοποίησης προγράμματος κατάρτισης εκτός ωραρίου. 

5. Δεν είναι δυνατή η συμμετοχή του ίδιου εργαζόμε¬ 
νου σε περισσότερα του ενός (1) προγράμματα κατά τη 
διάρκεια ισχύος της παρούσης. Σε αντίθετη περίπτωση 
αποκλείεται η συμμετοχή του καταρτιζόμενου από όλα 
τα προγράμματα κατάρτισης που δηλώθηκε. 

6. Ο αριθμός καταρτιζομένων για κάθε πρόγραμμα κα¬ 
τάρτισης κυμαίνεται από δέκα (10) έως είκοσι πέντε (25). 

7. Οι απουσίες για κάθε καταρτιζόμενο δεν μπορούν 
να υπερβαίνουν το 20% του συνόλου των ωρών κατάρ¬ 
τισης που έχουν καταχωρηθεί στην αίτηση υλοποίησης 
προγράμματος. Ο παραπάνω αριθμός των απουσιών δεν 
μπορεί να αποτελέσει αιτιολογία μείωσης των ημερών 
υλοποίησης του προγράμματος κατάρτισης. 

Στην περίπτωση υπέρβασης του ανωτέρω ποσοστού 
με αποτέλεσμα τη μη αποπληρωμή από τον ΟΑΕΔ των 
συγκεκριμένων καταρτιζομένων κατά την αποπληρωμή 
του προγράμματος: 

α. δεν υπολογίζονται οι πραγματοποιηθείσες ώρες 
του συγκεκριμένου καταρτιζόμενου σε ότι αφορά στις 
δαπάνες μετακίνησης-διατροφής, 

β. υπολογίζεται το 50% των πραγματοποιηθεισών 
ωρών σε ότι αφορά στις δαπάνες υλοποίησης της κα¬ 
τάρτισης, στις δαπάνες για τη διαχειριστική υποστήριξη 
και στην αποζημίωση του φορέα εκπροσώπησης των 
εργαζομένων εφόσον υπάρχει συνεργασία. 


8. Για την αποπληρωμή του προγράμματος κατάρτι¬ 
σης, ο αριθμός των καταρτιζόμενων που θα ολοκλη¬ 
ρώσουν το πρόγραμμα δεν πρέπει να είναι μικρότερος 
του 50% του αριθμού των οριστικά δηλωθέντων ατόμων 
κατά την έναρξη υλοποίησης του προγράμματος. 

9. Ανά ώρα κατάρτισης, ο αριθμός των παρόντων κα¬ 
ταρτιζόμενων δεν πρέπει να είναι μικρότερος του 50% 
του αριθμού των εργαζομένων που έχουν καταχωρηθεί 
στο πληροφοριακό σύστημα του ΛΑΕΚ για την υλοποί¬ 
ηση του προγράμματος. 

10. Ο εκπαιδευτής και οι καταρτιζόμενοι, καθόλη τη 
διάρκεια της κατάρτισης θα πρέπει να έχουν μαζί τους 
το δελτίο ταυτότητας το οποίο επιδεικνύουν κατά τον 
έλεγχο στον ελεγκτή-υπάλληλο του ΟΑΕΔ. 

Ο εκπαιδευτικός φορέας υποχρεούται να τηρεί, στο 
τόπο υλοποίησης του προγράμματος, για κάθε πρό¬ 
γραμμα κατάρτισης, αντίγραφο φακέλου με τα στοιχεία 
των καταρτιζόμενων (φωτοτυπία ταυτότητας, νόμιμο 
παραστατικό της αρμόδιας ΔΟΥ για τη διασταύρωση 
του ΑΦΜ, επωνυμία επιχείρησης στην οποία εργάζεται 
ο κάθε καταρτιζόμενος και στη περίπτωση συμμετοχής 
ανεξάρτητων καταρτιζόμενων, βεβαίωση φορέα εργα¬ 
ζομένων και φωτοαντίγραφο του βιβλιαρίου ασφάλισης 
τους). Ο φάκελος θα παραδίδεται στους ελεγκτές του 
ΟΑΕΔ κατά τον έλεγχο εφόσον ζητηθεί. 

11. Για τη διδασκαλία θεμάτων πληροφορικής απαι¬ 
τείται η διάθεση ενός Η/Υ ανά δύο (2) καταρτιζόμενους 
τουλάχιστον. 

12. Κάθε πρόγραμμα κατάρτισης περιλαμβάνει θεματι¬ 
κές ενότητες με περιεχόμενο συναφές με το επάγγελμα 
ή την ειδικότητα του κλάδου που υπάγεται ο εργοδο- 
τικός φορέας ή/και οριζόντιες θεματικές ενότητες (π.χ. 
χρήση Η/Υ, εκμάθηση γλωσσών, τεχνικές πωλήσεων, 
αρχές οργάνωσης και διοίκησης επιχειρήσεων, αρχές 
πιαιΐκθΐίηρ κ.λπ.). 

13. Κάθε πρόταση που υποβάλλει ο φορέας εκπροσώ¬ 
πησης εργοδοτών για την υλοποίηση ενός προγράμμα¬ 
τος κατάρτισης που: 

- λαμβάνουν μέρος εργαζόμενοι των οποίων οι εργο¬ 
δότες επιθυμούν τη συμμετοχή τους στο πρόγραμμα 
κατάρτισης 

- λαμβάνουν μέρος εργαζόμενοι των οποίων οι εργο¬ 
δότες επιθυμούν τη συμμετοχή τους καθώς και ανεξάρ¬ 
τητοι εργαζόμενοι οι οποίοι απευθύνονται στον φορέα 
εκπροσώπησης των εργαζομένων που τους εκπροσωπεί, 
πρέπει υποχρεωτικά να περιλαμβάνει εργαζόμενους από 
τέσσερις (4) τουλάχιστον επιχειρήσεις. 

Η ανωτέρω δέσμευση (δηλαδή των (4) τουλάχιστον 
επιχειρήσεων) δεν ισχύει για τα προγράμματα κατάρ¬ 
τισης που περιλαμβάνουν μόνο ανεξάρτητους εργαζό¬ 
μενους (βλέπε κεφάλαιο 1) ίδιας ειδικότητας. 

Σε ότι αφορά τα προγράμματα στα οποία λαμβάνουν 
μέρος εργαζόμενοι των οποίων οι εργοδότες επιθυμούν 
τη συμμετοχή τους καθώς και ανεξάρτητοι (μικτά προ¬ 
γράμματα), ο αριθμός των ανεξάρτητων εργαζομένων 
που δύνανται να λάβουν μέρος δεν θα υπερβαίνει τα 
2/5 των καταρτιζόμενων που δηλώνονται είτε στην αρ¬ 
χική πρόταση του ΦΕΕ, είτε στην οριστική καταχώρη- 
ση καταρτιζόμενων κατά την έναρξη υλοποίησης του 
προγράμματος. Σε περίπτωση που το αποτέλεσμα του 
υπολογισμού είναι δεκαδικός αριθμός, τότε αυτός διορ¬ 
θώνεται με στρογγυλοποίηση πάντοτε προς τα κάτω. 

14. Ο φορέας εκπροσώπησης των εργοδοτών έχει 
δικαίωμα να ακυρώσει όλο το πρόγραμμα κατάρτισης 
αποκλειστικά μέσω του διαδικτύου, με συνέπεια τη μη 
αποπληρωμή του. 

15. Μετά την αξιολόγηση των εγκριθέντων προγραμ¬ 
μάτων, δεν επιτρέπονται αλλαγές στα ακόλουθα: 

• στα αντικείμενα κατάρτισης 

• στον συνολικό αριθμό των ωρών του προγράμματος 

• στις ειδικότητες των καταρτιζόμενων 

• σε στοιχεία του προγράμματος που αποτελούν κρι¬ 
τήρια αξιολόγησης ή με βάση αυτά γίνεται η κατάταξη 
και έγκριση του προγράμματος όπως: 

- το ΚΕΚ που έχει αναλάβει την υλοποίηση της κα¬ 
τάρτισης 

- ο αριθμός νέων καταρτιζόμενων 

- μείωση του αριθμού των επιχειρήσεων 

• στην αντικατάσταση νέων καταρτιζόμενων με όχι 
νέους καταρτιζόμενους 

16. Μετά την υποβολή της πρότασης, η οποία γίνεται 
μέσω διαδικτύου στην ηλεκτρονική διεύθυνση ίιΙΙρ://ΐ3θΙ<. 
οδοά.ρΓ και μέχρι 5 εργάσιμες ημέρες πριν την έναρξη υλο¬ 
ποίησης του προγράμματος κατάρτισης, (στις εργάσιμες 
ημέρες δεν συμπεριλαμβάνεται η ημερομηνία έναρξης 
του προγράμματος κατάρτισης), επιτρέπονται αλλαγές: 

Α. αντικατάσταση ή μείωση μέχρι του 1/2 του συνολι¬ 
κού αριθμού των καταρτιζόμενων, που έχουν δηλωθεί 
κατά την υποβολή της πρότασης του Φορέα για την 
αξιολόγηση του προγράμματος. 

Σε περίπτωση που το αποτέλεσμα του υπολογισμού 
του 1/2 είναι δεκαδικός αριθμός, τότε αυτός διορθώνεται 
με στρογγυλοποίηση πάντοτε προς τα κάτω. 

Β. αντικατάσταση ή αύξηση μέχρι του 1/2 του συ¬ 
νολικού αριθμού των επιχειρήσεων (ο αρχικό αριθμός 
επιχειρήσεων που έχει δηλωθεί στην πρόταση που αξι¬ 
ολογήθηκε παραμένει είτε σταθερός είτε αυξάνεται), 

Σε περίπτωση που το αποτέλεσμα του υπολογισμού 
του 1/2 είναι δεκαδικός αριθμός, τότε αυτός διορθώνεται 
με στρογγυλοποίηση πάντοτε προς τα κάτω. 

Γ. στους εκπαιδευτές 

Παρέχεται η δυνατότητα στο φορέα εκπροσώπησης 
των εργοδοτών αντικατάστασης σε περίπτωση κωλύ¬ 
ματος εκπαιδευτή/εισηγητή που έχει ήδη οριστεί στο 
ηλεκτρονικό σύστημα με εκπαιδευτή συναφών τυπικών 
προσόντων. Η καταχώρηση της αλλαγής εισηγητή είναι 
δυνατή μέχρι είκοσι (20) λεπτά πριν και μετά την έναρξη 
του ημερήσιου προγράμματος κατάρτισης και κατά την 
διάρκεια των διαλειμμάτων όπως έχουν καταχωρηθεί 
στο πληροφοριακό σύστημα. 

Δ. στον τόπο υλοποίησης του προγράμματος 

Μετά την αξιολόγηση του προγράμματος κατάρτισης, 
παρέχεται η δυνατότητα αλλαγής τόπου υλοποίησης 
(ταχ. δ/νση) πριν την οριστική υποβολή του προγράμ¬ 
ματος κατάρτισης για υλοποίηση, εφόσον ο νέος τόπος 
υλοποίησης πληροί τις προϋποθέσεις της παρούσας 
εγκυκλίου και υπάγεται στον ίδιο νομό. 

Ε. στην ημερομηνία έναρξης του προγράμματος κα¬ 
τάρτισης και στη διαμόρφωση των ημερών και ωρών 
του ωρολογίου προγράμματος. 

Παρέχεται η δυνατότητα αλλαγής της ημερομηνίας 
έναρξης του προγράμματος κατάρτισης και στη διαμόρ¬ 
φωση των ημερών και ωρών του ωρολογίου προγράμ¬ 
ματος οποτεδήποτε κατά τη διάρκεια υλοποίησης του 
προγράμματος και μέχρι είκοσι (20) λεπτά μετά την έναρ¬ 


ξη του ημερήσιου προγράμματος κατάρτισης. Δεν είναι 
δυνατή η αλλαγή μόνο των ωρών του ωρολογίου προ¬ 
γράμματος χωρίς την αλλαγή των αντίστοιχων ημερών. 

Οι παραπάνω αναφερόμενες αλλαγές, ορίζονται συγ¬ 
χρόνως με την ακύρωση και απέχουν τουλάχιστον πέντε 
(5) ημέρες από την ημερομηνία αναβολής. 

ΣΤ. στη χρονική διάρκεια του προγράμματος 

Για οποιαδήποτε αλλαγή οι φορείς εκπροσώπησης 
των εργοδοτών υποχρεούνται να ενημερώνουν τον 
ΟΑΕΔ, αποκλειστικά μέσω του Πληροφοριακού Συστή¬ 
ματος Διαχείρισης προγραμμάτων ΛΑΕΚ. 

17. Το Μέσο Ωριαίο Κόστος (Μ.Ω.Κ.) υλοποίησης του 
προγράμματος κατάρτισης ανά καταρτιζόμενο ορίζεται 
στο ποσό των δεκατέσσερα (14,00) ευρώ. 

Το ποσό αυτό αναλύεται ως εξής: 

• έξι (6) Ευρώ, ωριαίο κόστος ανά καταρτιζόμενο, που 
αφορά στις δαπάνες υλοποίησης της κατάρτισης. 

• πέντε (5) Ευρώ ανά ώρα κατάρτισης, που αφορά στις 
δαπάνες διατροφής και μετακίνησης ανά καταρτιζόμενο. 

• τρία ευρώ (3), ευρώ ωριαίο κόστος ανά καταρτι¬ 
ζόμενο, που αφορά στις δαπάνες για τη διαχειριστική 
υποστήριξη του προγράμματος κατάρτισης από τον 
φορέα εκπροσώπησης των εργοδοτών. 

Στη περίπτωση που το πρόγραμμα κατάρτισης υλο¬ 
ποιείται σε συνεργασία με εργατικό κέντρο, το Μέσο 
Ωριαίο Κόστος (Μ.Ω.Κ.) υλοποίησης του προγράμματος, 
αυξάνεται κατά ένα ευρώ και 50 λεπτά (1,50). 

Επισημαίνεται ότι: 

1. Το κόστος σχετικά με τη συνεργασία του εργατι¬ 
κού κέντρου με φορείς εκπροσώπησης των εργοδοτών 
(ένα ευρώ και πενήντα λεπτά (1,50) ωριαία αποζημίωση 
ανά καταρτιζόμενο) για την υλοποίηση προγραμμάτων 
κατάρτισης, δεν θα ξεπερνά το ποσό που αφορά στον 
αριθμό των είκοσι (20) προγραμμάτων ανά εργατικό 
κέντρο, ασχέτως αν το συγκεκριμένο εργατικό κέντρο 
συμμετέχει σε περισσότερα προγράμματα κατάρτισης. 

2. Σε περίπτωση που φορέας εκπροσώπησης των ερ¬ 
γοδοτών δεν επιθυμεί να υλοποιήσει πρόγραμμα κα¬ 
τάρτισης σε κάποιο Νομό και το εργατικό κέντρο του 
Νομού αυτού υλοποιεί πρόγραμμα κατάρτισης για τους 
εργαζόμενους των επιχειρήσεων του φορέα αυτού, δεν 
καταβάλλεται η ωριαία αποζημίωση του ενός ευρώ και 
πενήντα λεπτά (1,50) ανά ώρα κατάρτισης. 

3. Επίσης το συνολικό κόστος του προγράμματος αυ¬ 
ξάνεται κατά 4% σε περίπτωση που το πρόγραμμα υλο¬ 
ποιείται από πρωτοβάθμιο φορέα εκπροσώπησης ερ¬ 
γοδοτών και εφόσον το δευτεροβάθμιο τοπικό όργανο 
(ομοσπονδία) δεν υλοποιεί προγράμματα. Το ποσό αυτό 
αποδίδεται στο δευτεροβάθμιο όργανο (ομοσπονδία) το 
οποίο έχει αναλάβει τη δημοσιοποίηση του Προγράμ¬ 
ματος σε τοπικό επίπεδο και τη σύνταξη της «έκθεσης 
υλοποίησης προγράμματος κατάρτισης ΛΑΕΚ 1-25». 

Το συνολικό ποσό το οποίο θα καταβληθεί σε κάθε 
δευτεροβάθμιο όργανο (ομοσπονδία) δεν μπορεί να 
υπερβαίνει τα 25.000 Ευρώ. 

ΚΕΦΑΛΑΙΟ 3ο 

• ΔΙΑΔΙΚΑΣΙΑ ΠΡΟΚΗΡΥΞΗΣ ΚΑΙ ΥΠΟΒΟΛΗΣ ΤΩΝ 
ΠΡΟΤΑΣΕΩΝ ΓΙΑ ΑΞΙΟΛΟΓΗΣΗ ΚΑΙ ΥΛΟΠΟΙΗΣΗ ΠΡΟ¬ 
ΓΡΑΜΜΑΤΟΣ ΚΑΤΑΡΤΙΣΗΣ 

ΕΙΣΑΓΩΓΗ ΣΤΟΙΧΕΙΩΝ - ΕΙΔΙΚΟΙ ΟΡΟΙ 

Οι Φορείς που επιθυμούν να κάνουν χρήση των πόρων 
του ΛΑΕΚ για υλοποίηση προγραμμάτων κατάρτισης 

το έτος 2015, πρέπει μέσα στο χρονικό διάστημα που 
ορίζεται από την σχετική προκήρυξη, να δηλώσουν 
στον ηλεκτρονικό κόμβο του ΛΑΕΚ (όΙΙρ://ΐ3θΚ.03θό.9Γ) 
τα στοιχεία τους. 

Για κάθε στοιχείο που δηλώνεται ηλεκτρονικά, ο φο¬ 
ρέας υποχρεούται να τηρεί στο φυσικό του αρχείο το 
αντίστοιχο δικαιολογητικό. 

Η συμπλήρωση των πεδίων θεωρείται ταυτόχρονα 
και υπεύθυνη δήλωση του φορέα για το αληθές των 
στοιχείων που δηλώνει. Σε περίπτωση καταχώρησης 
ηλεκτρονικά ελλιπών ή ανακριβών στοιχείων και ειδικά 
στα στοιχεία που αφορούν στον τόπο υλοποίησης του 
προγράμματος κατάρτισης ή δήλωση διαφορετικού τα¬ 
χυδρομικού κώδικα ή διαφορετικού αρμόδιου ΚΠΑ από 
αυτό που υπάγεται ο τόπος υλοποίησης του προγράμ¬ 
ματος, το συγκεκριμένο πρόγραμμα θεωρείται άκυρο 
και δεν αποπληρώνεται. 

Για κάθε πρόταση που υποβάλλει ο φορέας εκπροσώ¬ 
πησης των εργοδοτών προς αξιολόγηση, καταχωρού- 
νται στο πληροφοριακό σύστημα του ΛΑΕΚ: 

- Ο τίτλος του προγράμματος 

- Η συνεργασία του ΦΕΕ με εργατικό κέντρο, (εφόσον 
υπάρχει) 

- Το σύνολο των ωρών του προγράμματος 

- Ο εκπαιδευτικός φορέας που έχει αναλάβει την κα¬ 
τάρτιση 

- Την ταχ. δ/νση, β-πΐ3ϋ, τηλέφωνο και φαξ του φορέα 
του έχει αναλάβει την κατάρτιση 

- Τα στοιχεία του υπεύθυνου (που έχει ορίσει ο ΦΕΕ) 
του προγράμματος 

- Οι ειδικότητες των καταρτιζόμενων 

- Τα στοιχεία του φορέα των εργαζομένων (εφόσον 
υπάρχει συνεργασία με εργατικό κέντρο) 

- Τα στοιχεία των επιχειρήσεων που θα λάβουν μέρος 
στο πρόγραμμα κατάρτισης (επωνυμία, ΑΦΜ κ.λπ.) 

- Τα στοιχεία των εργαζομένων-καταρτιζομένων ανά 
επιχείρηση που θα λάβουν μέρος στο πρόγραμμα (επώ¬ 
νυμο, όνομα, ΑΦΜ, ΑΜΚΑ, εάν είναι νέος καταρτιζόμενος 
ή όχι, κ,λπ.). 

- Ο ΣΥΝΟΛΙΚΟΣ ΑΡΙΘΜΟΣ των νέων καταρτιζομένων- 
εργαζομένων των επιχειρήσεων που θα λάβουν μέρος 
στο πρόγραμμα 

- Τα στοιχεία των ανεξάρτητων εργαζομένων που θα 
λάβουν μέρος στο πρόγραμμα (επώνυμο, όνομα, ΑΦΜ, 
ΑΜΚΑ, εάν είναι νέος καταρτιζόμενος ή όχι, κ.λπ.) 

- Ο ΣΥΝΟΛΙΚΟΣ ΑΡΙΘΜΟΣ των νέων ανεξάρτητων 
καταρτιζόμενων που θα λάβουν μέρος στο πρόγραμμα. 

ΚΕΦΑΛΑΙΟ 4ο 

• ΑΞΙΟΛΟΓΗΣΗ-ΕΠΙΛΟΓΗ ΠΡΟΓΡΑΜΜΑΤΩΝ 

Α. ΜΟΡΙΟΔΟΤΗΣΗ ΠΡΟΤΑΣΕΩΝ 

1. Συντελεστής βαρύτητας 25% 

Ο αριθμός των προγραμμάτων κατάρτισης που υλο¬ 
ποιήθηκαν το 2014 σε σχέση με τον αριθμό των εγκρι- 
θέντων την ίδια περίοδο. 

2. Συντελεστής βαρύτητας 25% 

Ο αριθμός των εργαζομένων που συμμετέχουν για 
πρώτη φορά σε κάθε πρόγραμμα κατάρτισης ΛΑΕΚ ως 
προς τον μέγιστο αριθμό εργαζομένων που δύνανται 
να συμμετέχουν (25 εργαζόμενοι), Καταρτιζόμενος για 
πρώτη φορά θεωρείται ο εργαζόμενος ο οποίος καταρ¬ 
τίζεται για πρώτη φορά σε πρόγραμμα ΛΑΕΚ 


3. Συντελεστής βαρύτητας 30% 

Ο αριθμός των επιχειρήσεων - μελών του Φορέα, που 
συμμετέχουν σε κάθε πρόγραμμα ως προς τον μέγιστο 
αριθμό επιχειρήσεων που δύνανται να συμμετέχουν (25 
επιχειρήσεις), 

4. Συντελεστής βαρύτητας 20%. 

Η κατάθεση πρότασης για υλοποίηση προγράμματος 
από ΦΕΕ για πρώτη φορά, ή η μη κατάθεση πρότασης 
στο πρόγραμμα ΛΑΕΚ 1-25 έτους 2014. 

Οι φορείς εκπροσώπησης των εργοδοτών που σε κάθε 
πρόταση που υποβάλουν, συγκεντρώνουν στην βαθμο¬ 
λογία τους 20 μόρια και άνω, δικαιούνται την έγκριση 
μία (1) τουλάχιστον πρότασης για υλοποίηση. Προτάσεις 
που συγκεντρώνουν βαθμολογία κάτω των είκοσι (20) 
μορίων, δεν συμμετέχουν στην διαδικασία της αξιολό¬ 
γησης ανεξάρτητα του προϋπολογισμού του Νομού. 

Σε περίπτωση ισοβαθμίας, μεταξύ δύο ή περισσότε¬ 
ρων προγραμμάτων, η κατάταξη αυτών γίνεται σύμφωνα 
τον αριθμό των καταρτιζόμενων που συμμετέχουν και 
η ημερομηνία καταχώρησης της πρότασης στο πληρο¬ 
φοριακό σύστημα. 

Β. ΚΑΤΑΧΩΡΗΣΗ ΠΡΟΤΑΣΕΩΝ ΓΙΑ ΑΞΙΟΛΟΓΗΣΗ 

Η υποβολή των προτάσεων για έγκριση θα γίνεται 
ανάλογα με τον αριθμό των επιχειρήσεων - μελών του 
φορέα όπως προκύπτει από μητρώο μελών ως εξής: 

α.Έως 25 επιχειρήσεις-μέλη του φορέα εκπροσώπησης 
των εργοδοτών, δύναται να εγκριθεί μία (1) πρόταση. 

β. Από 25 μέχρι 325 επιχειρήσεις - μέλη, δύναται να 
εγκρίνεται μία (1) επιπλέον πρόταση για κάθε 30 επι¬ 
χειρήσεις. 

γ. Για περισσότερες από 325 επιχειρήσεις - μέλη, δύ- 
ναται να εγκρίνεται μία (1) επιπλέον πρόταση για κάθε 
100 επιχειρήσεις πέραν των 325. 

δ. Ο αριθμός προγραμμάτων που δύναται να εγκρι- 
θούν σε ένα Φορέα δεν μπορεί να υπερβαίνει τα 20 
ανεξαρτήτως προϋπολογισμού του νομού. 

ε. Ο αριθμός των εγκεκριμένων προγραμμάτων ανά 
φορέα δεν μπορεί να υπερβαίνει το ποσοστό του 15% 
του προϋπολογισμού κάθε νομού. 

στ. Σε περίπτωση αδιάθετου προϋπολογισμού του νο¬ 
μού, δύνανται να εγκριθούν επιπλέον προγράμματα ανά 
φορέα σύμφωνα με τη μοριοδότηση-αξιολόγησή τους. 

Σε περίπτωση υποβολής πρότασης από Ομοσπονδία, 
ως αριθμός των επιχειρήσεων-μελών και εργαζομένων 
σ’ αυτές νοείται ο αριθμός των επιχειρήσεων και ερ¬ 
γαζομένων που υπάγονται στους συλλόγους-μέλη της 
Ομοσπονδίας. 

Ο συνολικός αριθμός προγραμμάτων, την υλοποίη¬ 
ση των οποίων δύναται να αναλάβει Πιστοποιημένο 
Κ.Δ.Β.Μ2 (πρώην ΚΕΚ) δεν μπορεί να υπερβαίνει το τρι¬ 
πλάσιο της δυναμικότητας του Κ.Δ.Β.Μ2. Για το λόγο 
αυτό, κάθε εκπαιδευτικός φορέας, δεν έχει το δικαίωμα 
να συνεργαστεί για να κατατεθούν προτάσεις για αξι¬ 
ολόγηση σε αριθμό μεγαλύτερο από αυτόν που αντι¬ 
στοιχεί στο τριπλάσιο της δυναμικότητας του συνολικά. 
Η δυναμικότητα κάθε Κ.Δ.Β.Μ2 θα καταχωρηθεί στο 
πληροφοριακό σύστημα του ΛΑΕΚ έως και την έναρξη 
της προκήρυξης για την υποβολή των προτάσεων. 

Οι πανελλήνιοι και οι επιστημονικοί σύλλογοι (εκτός 
των Ομοσπονδιών) έχουν δικαίωμα να καταθέσουν προ¬ 
τάσεις για να υλοποιήσουν προγράμματα κατάρτισης 
ΛΑΕΚ 1-25 στο νομό που υπάγεται η έδρα τους, καθώς 
και στους νομούς που υπάγονται τα παραρτήματα τους. 

Για το λόγο αυτό θα πρέπει να καταχωρήσουν στο πλη¬ 
ροφοριακό σύστημα του ΛΑΕΚ - εκτός από τα στοιχεία 
της έδρας τους - τα στοιχεία κάθε παραρτήματος που 
διαθέτουν ξεχωριστά. 

Γ ια να έχουν δικαίωμα υποβολής προτάσεων στους 
νομούς που διαθέτουν παραρτήματα, οι πανελλήνιοι 
και οι επιστημονικοί σύλλογοι, θα πρέπει - πριν την 
έναρξη της αξιολόγησης- να προσκομίσουν στον ΟΑΕΔ, 
Γ ραφείο ΛΑΕΚ, φάκελο με: 

1. Το καταστατικό του συλλόγου που αναγράφεται 
το δικαίωμα του για την ίδρυση παραρτημάτων και με 
ποια διαδικασία. 

2. Την απόφαση του ΔΣ του συλλόγου για την ίδρυση 
των παραρτημάτων που έχουν καταχωρηθεί στο Π.Σ. 
του ΛΑΕΚ. 

3. Τα καταστατικά καθενός ξεχωριστά των παραρ¬ 
τημάτων που έχουν καταχωρηθεί στο Π.Σ. του ΛΑΕΚ. 

4. Την απόφαση των ΔΣ καθενός από τα παραρτήματα 
όπου ορίζεται η διοίκηση των παραρτημάτων. 

5. Αποδεικτικό σχετικά με την νομική υπόσταση και 
την έδρα καθενός από τα παραρτήματα (π.χ. κατάθεση 
του καταστατικού τους στο τοπικό πρωτοδικείο, τοπικό 
επιμελητήριο ή άλλο φορέα). 

Η τελική κατάταξη και κατανομή προτάσεων από το 
Πληροφοριακό Σύστημα Διαχείρισης Προγραμμάτων 
ΛΑΕΚ είναι αποτέλεσμα συνδυασμού όλων των παρα¬ 
πάνω κριτηρίων. 

ΠΕΡΙΠΤΩΣΕΙΣ ΑΠΟΚΛΕΙΣΜΟΥ 

1. Η επιχείρηση απασχολεί περισσότερους από 25 
εργαζόμενους. 

2. Η έλλειψη δικαιολογητικών από το φυσικό αρχείο 
που αντιστοιχούν στα στοιχεία που έχει δηλώσει ηλε¬ 
κτρονικά ο φορέας εκπροσώπησης των εργοδοτών σε 
περίπτωση ελέγχου. 

3. Η λανθασμένη ή ελλιπής ηλεκτρονική καταχώρηση 
στοιχείων. 

4. Η διάρκεια του προγράμματος δε είναι 32 ωρών. 

5. Ο αριθμός των καταρτιζόμενων είναι μικρότερος 
των 10 ή μεγαλύτερος των 25. 

6. Η μη συμμετοχή τουλάχιστον τεσσάρων (4) επιχει¬ 
ρήσεων σε κάθε πρόγραμμα κατάρτισης (εκτός εξαι¬ 
ρέσεων, κεφ. 2 παρ. 11). 

7. Η συμμετοχή επιχείρησης σε πρόγραμμα φορέα του 
οποίου δεν είναι μέλος. 

8. Η συμμετοχή επιχείρησης σε προγράμματα σε συ¬ 
νεργασία με πλέον του ενός ΦΕΕ. 

9. Η μη καταβολή στο ΙΚΑ της εργοδοτικής εισφοράς 
0,24% των εργαζομένων που συμμετέχουν στο πρό¬ 
γραμμα οι οποίοι πρέπει να έχουν αποκλειστικά την 
ιδιότητα του εργαζομένου. 

Οι πίνακες επιλογής των προγραμμάτων που προ¬ 
κύπτουν από το Πληροφοριακό Σύστημα Διαχείρισης 
Προγραμμάτων ΛΑΕΚ υποβάλλονται προς έγκριση στην 
Επιτροπή ΕΛΕΚΠ. Η απόφαση της Επιτροπής ΕΛΕΚΠ 
εγκρίνεται τελικά από το Δ.Σ. του Ο.Α.Ε.Δ. 

Με την τελική έγκριση των προτάσεων, τα αποτε¬ 
λέσματα ανακοινώνονται στην ιστοσελίδα του ΛΑΕΚ 
και ο Φορέας ενημερώνεται ηλεκτρονικά. Στη συνέχεια 
μπορεί να προχωρήσει στην έναρξη υλοποίησης για όσα 
προγράμματα έχουν εγκριθεί. 

ΚΕΦΑΛΑΙΟ 5ο 

• ΕΝΑΡΞΗ ΥΛΟΠΟΙΗΣΗΣ ΠΡΟΓΡΑΜΜΑΤΟΣ 

Μετά την έγκριση υλοποίησης του προγράμματος κα¬ 
τάρτισης, η καταχώρηση στο πληροφοριακό σύστημα 


του ΛΑΕΚ των στοιχείων των καταρτιζόμενων από τον 
δικαιούχο φορέα εκπροσώπησης των εργοδοτών για τη 
συμμετοχή τους στο πρόγραμμα κατάρτισης αποτελεί 
ταυτόχρονα και υπεύθυνη δήλωση ότι είναι εργαζόμενοι 
κατά την χρονική διάρκεια της κατάρτισης σε επιχεί¬ 
ρηση του κλάδου τους και καταβάλλεται γί αυτούς η 
εργοδοτική εισφορά ΛΑΕΚ 0,24%. 

Γ ια την έναρξη υλοποίησης του προγράμματος, μέχρι 
5 εργάσιμες ημέρες πριν την έναρξη υλοποίησης του 
προγράμματος κατάρτισης, (στις εργάσιμες ημέρες δεν 
συμπεριλαμβάνεται η ημερομηνία έναρξης του προ¬ 
γράμματος κατάρτισης), θα πρέπει να καταχωρηθούν 
στο πληροφοριακό σύστημα του ΛΑΕΚ εφόσον υπάρ¬ 
χουν αλλαγές από την αρχική πρόταση: 

- τα στοιχεία των επιχειρήσεων που θα πάρουν μέρος 
στο πρόγραμμα κατάρτισης (επιτρέπεται η αντικατά¬ 
σταση ή η αύξηση στο πλαίσιο του 1/2 αλλά δεν επιτρέ¬ 
πεται η μείωση του αριθμού των επιχειρήσεων που έχει 
δηλωθεί κατά την υποβολή της πρότασης του φορέα.) 

- τα στοιχεία των καταρτιζόμενων από επιχειρήσεις 
που θα πάρουν μέρος στο πρόγραμμα κατάρτισης (επι¬ 
τρέπεται η μεταβολή στο πλαίσιο του 1/2). 

- τα στοιχεία των ανεξάρτητων που θα πάρουν μέρος 
στο πρόγραμμα κατάρτισης (επιτρέπεται η μεταβολή 
στο πλαίσιο του 1/2). 

- οι θεματικές ενότητες 

- το ωρολόγιο πρόγραμμα 

- Παρέχεται η δυνατότητα αλλαγής τόπου υλοποίησης 
(ταχ. δ/νση) - που έχει ήδη δηλωθεί κατά την υποβολή 
της πρότασης για αξιολόγηση - πριν την υποβολή του 
προγράμματος κατάρτισης για υλοποίηση, εφόσον ο 
νέος τόπος υλοποίησης πληροί τις προϋποθέσεις της 
παρούσας εγκυκλίου και ανήκει στον ίδιο νομό. 

Στη περίπτωση που το σύστημα δεν εντοπίσει κάποιο 
πρόβλημα, τότε εγκρίνεται η υλοποίησή του. 

Στη περίπτωση που εντοπίσει κάποιο πρόβλημα, τότε 
αυτό εμφανίζεται στην οθόνη αυτόματα και ο Φορέας 
μπορεί να προχωρήσει στη διόρθωσή του πριν την κα¬ 
ταχώρηση του προγράμματος, έτσι ώστε να δοθεί η 
δυνατότητα έγκρισης υλοποίησής του. 

Το ημερήσιο παρουσιολόγιο κάθε προγράμματος κα¬ 
τάρτισης δημιουργείται με βάση τα όσα έχει δηλώσει ο 
φορέας ο οποίος μέχρι και είκοσι (20) λεπτά μετά την 
προβλεπόμενη έναρξη του προγράμματος κατάρτισης, 
υποχρεούται να δηλώσει τις απουσίες των καταρτι¬ 
ζόμενων. Επίσης δίνεται η δυνατότητα καταχώρησης 
απουσιών - των αποχωρησάντων καταρτιζόμενων - κατά 
τη διάρκεια του δεκαπεντάλεπτου (15) διαλλείματος 
μεταξύ 2ης και 3ης, 3ης και 4ης διδακτικής ώρας. 

Σε περίπτωση που κατά τον έλεγχο διαπιστωθούν 
απουσίες καταρτιζόμενων που δεν έχουν δηλωθεί σχε¬ 
τικά, τότε θα θεωρηθεί ότι οι συγκεκριμένοι καταρτιζό¬ 
μενοι απούσιαζαν και από όλες τις ημέρες κατάρτισης 
που έχουν προηγηθεί και δεν αποπληρώνονται από τον 
ΟΑΕΔ το επίδομα μετακίνησης-διατροφής. 

Σε περίπτωση που κατά τον έλεγχο διαπιστωθεί 
απουσία καταρτιζόμενου που δεν έχει δηλωθεί όπως 
ορίζεται στην παρούσα εγκύκλιο, αλλά το ποσοστό 
των απουσιών του - αφαιρούμενης της ποινής - δεν 
ξεπερνά το 20% των ωρών του προγράμματος, τότε 
το ΚΕΚ οφείλει να καταβάλλει στον καταρτιζόμενο την 
αποζημίωση μετακίνησης-διατροφής για τις πραγματο- 
ποιηθείσες ώρες κατάρτισης. 

ΚΕΦΑΛΑΙΟ 6ο 

Γενικές Αρχές- Τήρηση Φυσικού Αρχείου 

Κατά την υποβολή της πρότασης οι δικαιούχοι φορείς 
εκπροσώπησης εργοδοτών είναι υποχρεωμένοι να τη¬ 
ρούν φυσικό αρχείο με όλα τα παρακάτω δικαιολογητι- 
κά καθώς επίσης και εκτυπώσεις όλων των ηλεκτρονικά 
υποβληθέντων και καταχωρηθέντων στοιχείων. Το αρ¬ 
χείο αυτό τηρείται για χρονική περίοδο πέντε (5) ετών 
από την αποπληρωμή του προγράμματος και είναι στη 
διάθεση του ΟΑΕΔ εφόσον ζητηθεί από τις αρμόδιες 
Υπηρεσίες του για έλεγχο. 

Α. Απόσπασμα πρακτικού Δ.Σ. του φορέα εκπροσώπη¬ 
σης εργοδοτών όπου θα αναφέρεται η έγκριση του για 
την υλοποίηση του προγράμματος και ο ορισμός ενός 
ατόμου ως υπεύθυνου για το πρόγραμμα κατάρτισης. 

Β. Απόσπασμα πρακτικού Δ.Σ. του φορέα εργαζομέ¬ 
νων, στην περίπτωση που υπάρχει συνεργασία με το 
φορέα εκπροσώπησης εργοδοτών, καθώς και το είδος 
της συνεργασίας αυτής για την υλοποίηση του προ¬ 
γράμματος. Στο απόσπασμα πρακτικού θα πρέπει να 
αναγράφεται σαφώς η επωνυμία του φορέα εκπρο¬ 
σώπησης των εργοδοτών που θα συνεργαστεί με τον 
συγκεκριμένο φορέα εκπροσώπησης των εργαζομένων. 

Γ. Απόσπασμα πρακτικού του Δ.Σ. της ομοσπονδίας 
που ανήκει ο φορέας εκπροσώπησης των εργοδοτών 
όπου θα αναφέρονται η απόφαση της να μην υλοποι¬ 
ήσει προγράμματα κατάρτισης καθώς και οι ενέργειες 
της για δημοσιοποίηση του Προγράμματος σε τοπικό 
επίπεδο, η δέσμευση επόπτευσης του προγράμματος 
κατάρτισης και η σύνταξη της «έκθεσης υλοποίησης 
προγράμματος κατάρτισης ΛΑΕΚ1-25» για μέλη του που 
θα υλοποιήσουν προγράμματα κατάρτισης. 

Δ. Αντίγραφο του καταστατικού και μητρώο μελών 
του φορέα εκπροσώπησης των εργοδοτών 

Ε. Αντίγραφο των τελευταίων εκλογών του φορέα 
εκπροσώπησης των εργοδοτών όπου θα εμφανίζεται 
ο αριθμός των ψηφισάντων μελών του φορέα, με τη 
σφραγίδα δικαστικού αντιπροσώπου. Στο πρακτικό των 
αρχαιρεσιών θα πρέπει να αναγράφεται ο αριθμός από¬ 
φασης ορισμού του δικαστικού αντιπροσώπου καθώς 
και το όνομα αυτού. 

Για τους φορείς οι οποίοι έχουν κατά νόμο διεξαγάγει 
τις τελευταίες εκλογές χωρίς την παρουσία δικαστικού 
αντιπροσώπου, απαιτούνται ένορκες βεβαιώσεις όλων 
των μελών της εφορευτικής επιτροπής που θα βεβαι¬ 
ώνουν τον αριθμό των ψηφισάντων μελών του φορέα 
καθώς και ότι η ψηφοφορία διεξήχθη σύμφωνα με τις 
διατάξεις του καταστατικού και του νόμου. 

Οι επιστημονικοί σύλλογοι και τα επιμελητήρια θα 
πρέπει να προσκομίσουν εκτός από το πρακτικό των 
αρχαιρεσιών, τις αποφάσεις της περιφέρειας ή του 
πρωτοδικείου που επικυρώνονται οι συγκεκριμένες 
αρχαιρεσίες. 

Το παραπάνω αντίγραφο πρακτικού αφορά μόνο στο 
πρακτικό της Εφορευτικής Επιτροπής και όχι στον κα¬ 
τάλογο των μελών του φορέα. 

ΣΤ. Ιδιωτικό συμφωνητικό για κάθε πρόγραμμα ανά¬ 
θεσης υλοποίησης του προγράμματος κατάρτισης από 
πιστοποιημένο ΚΔΒΜ2 (όπου θα αναφέρονται, ο Α.Φ.Μ. 
του εργοδοτικού φορέα και του ΚΔΒΜ2, ο κωδικός πι¬ 
στοποίησης του ΚΔΒΜ2, η δ/νση υλοποίησης του προ¬ 
γράμματος, ο τίτλος και ο κωδικός του προγράμματος, 
το συνολικό ποσό αμοιβής του ΚΕΚ σύμφωνα με την 


εγκύκλιο, τα στοιχεία καθώς και οι υποχρεώσεις και 
των δύο συμβαλλομένων, η ημερομηνία σύνταξης του 
με υπογραφές και σφραγίδες των συμβαλλομένων με¬ 
ρών). Επίσης κάθε ιδιωτικό συμφωνητικό ξεχωριστά θα 
πρέπει να έχει κατατεθεί και να συνοδεύεται από την 
κατάσταση κατάθεσης του στην αρμόδια ΔΟΥ πριν την 
αποστολή του για έλεγχο από τον ΟΑΕΔ. Για κάθε πρό¬ 
γραμμα θα πρέπει να εμφανίζεται ξεχωριστή εγγραφή 
στην κατάσταση της ΔΟΥ με τον κωδικό, τον τίτλο και 
τα οικονομικά στοιχεία αυτού. 

Ζ. Για κάθε επιχείρηση που επιθυμεί να συμμετέχει 
σε πρόγραμμα κατάρτισης, δήλωση του Ν. 1599/89 στην 
οποία θα αναγράφονται τα εξής: 

- Η επιχείρηση δεν έχει κάνει ούτε πρόκειται να κάνει 
χρήση των πόρων του ΛΑΕΚ μέσα από το πρόγραμμα 
επαγγελματικής κατάρτισης ΛΑΕΚ 0,24% για τα έτη 
2014, 2015. 

- Η επιχείρηση δεν απασχολεί πάνω από είκοσι πέντε 
(25) άτομα συμπεριλαμβανομένων των εργαζόμενων στα 
υποκαταστήματα της. 

- Οι εργαζόμενοι της επιχείρησης οι οποίοι συμμετέ¬ 
χουν στο πρόγραμμα δεν θα παρακολουθήσουν περισ¬ 
σότερα του ενός (1) προγράμματα κατάρτισης χρημα¬ 
τοδοτούμενα από τον ΛΑΕΚ κατά τη διάρκεια ισχύος 
της παρούσας. 

- Οι καταρτιζόμενοι δεν θα απολυθούν καθ’ όλο το 
χρονικό διάστημα της κατάρτισης 

Σε περίπτωση που εποχικές επιχειρήσεις επιθυμούν 
να καταρτίσουν το προσωπικό τους κατά το χρονικό 
διάστημα που δεν λειτουργούν, η τελευταία παράγρα¬ 
φος δεν θα πρέπει να συμπεριληφθεί στην παρούσα 
υπεύθυνη δήλωση. 

Σε περίπτωση που επιθυμούν να λάβουν μέρος σε 
πρόγραμμα κατάρτισης ανεξάρτητοι εργαζόμενοι, αντί 
της παραπάνω υπεύθυνης δήλωσης μπορούν να προ¬ 
σκομίσουν: 

• Βεβαίωση από το εργατικό κέντρο της περιοχής 
τους όπου θα αναγράφεται η ειδικότητα καθώς και η 
επιχείρηση στην οποία απασχολούνται 

• Εκτύπωση των θεωρήσεων των βιβλιαρίων ΙΚΑ για 
το έτος 2015 (διάστημα από 1/3/2015 έως 28/2/2016) 

4. Σε περίπτωση που η επιχείρηση στην οποία ερ¬ 
γάζονται είναι εποχική (άρθρο 24 του Ν. 1836/89) και η 
κατάρτιση υλοποιείται κατά το χρονικό διάστημα που 
η επιχείρηση δε λειτουργεί τότε πρέπει να διατηρείται 
στο φυσικό αρχείο του δικαιούχου φορέα η «λύση της 
σύμβασης εργασίας» της προηγούμενης εργασιακής 
περιόδου, ή η σύμβαση εργασίας για καθένα από τους 
καταρτιζόμενους της περιόδου εργασίας που έπεται 
της περιόδου της υλοποίησης της κατάρτισης. 

ΚΕΦΑΛΑΙΟ 7ο 

• ΕΙΣΗΓΗΤΕΣ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Όσοι επιθυμούν να διδάξουν σε προγράμματα κατάρ¬ 
τισης ΛΑΕΚ πρέπει να υποβάλουν ηλεκτρονικά αίτηση 
εγγραφής στο μητρώο των εισηγητών του ΟΑΕΔ και 
να προσκομίσουν τα προβλεπόμενα δικαιολογητικά για 
έλεγχο στην αρμόδια Υπηρεσία του ΟΑΕΔ για να λά¬ 
βουν αριθμό μητρώου εισηγητή. 

Κανένας εισηγητής δεν μπορεί να διδάξει σε πρό¬ 
γραμμα κατάρτισης ΛΑΕΚ αν προηγουμένως δεν έχει 
λάβει τον Αριθμό Μητρώου Εισηγητή από τον ΟΑΕΔ. 

Οι εκπαιδευτές που έχουν ελληνική υπηκοότητα πρέ¬ 
πει να είναι κάτοχοι ενός τουλάχιστον τίτλου σπουδών 
από τους κάτωθι: 

• Διδακτορικό τίτλο σπουδών 

• Μεταπτυχιακό τίτλο σπουδών 

• Πτυχίο τριτοβάθμιας εκπαίδευσης (ΑΕΙ - ΤΕΙ) 

• Πτυχίο ΙΕΚ 

• Πτυχίο ΤΕΕ Β' Κύκλου 

• Πτυχίο ΤΕΕ Α' Κύκλου, ΤΕΛ ή ΤΕΣ ή ισότιμου τίτλου 
σπουδών που βεβαιώνεται από τον ΟΕΕΚ ή τον Εθνικό 
Οργανισμό Πιστοποίησης Προσόντων 

• Πτυχίο Μέσων Τεχνικών Σχολών ή ισότιμου τίτλου 
σπουδών που βεβαιώνεται από τον ΟΕΕΚ ή τον Εθνικό 
Οργανισμό Πιστοποίησης Προσόντων 

• Πτυχίο Κατώτερης Τεχνικής Σχολής ή ισότιμου τίτ¬ 
λου σπουδών που βεβαιώνεται από τον ΟΕΕΚ ή τον 
Εθνικό Οργανισμό Πιστοποίησης Προσόντων 

• Απολυτήριο Γενικού Λυκείου και να έχουν παρακο¬ 
λουθήσει πρόγραμμα κατάρτισης διάρκειας τουλάχι¬ 
στον 150 ωρών στο γνωστικό αντικείμενο κατάρτισης 
που θα διδάξουν. 

Η παρακολούθηση προγράμματος κατάρτισης βεβαι¬ 
ώνεται από Φορέα Κατάρτισης του Δημοσίου ή από 
πιστοποιημένο Φορέα Κατάρτισης όπου αναγράφεται 
ο Αριθμός Μητρώου Πιστοποίησης. 

Οι απόφοιτοι κέντρων ελευθέρων σπουδών, εφόσον 
η αρμόδια Υπηρεσία του ΟΑΕΔ κρίνει ότι οι ανωτέρω 
σπουδές δεν αντιστοιχούν σε τουλάχιστον σε 150 ώρες 
κατάρτισης, θα πρέπει να προσκομίσουν τουλάχιστον 
τριετή (3) βεβαίωση επαγγελματικής ή διδακτικής προ¬ 
ϋπηρεσίας στο αντικείμενο που θα διδάξουν. 

Σε περίπτωση που το πρόγραμμα κατάρτισης απαιτεί 
εκπαιδευτές με ιδιαίτερη εξειδίκευση και ο τίτλος σπου¬ 
δών τους (ΑΕΙ, ΤΕΙ) δεν είναι αντίστοιχος με το αντικεί¬ 
μενο της κατάρτισης, τότε πέραν του τίτλου σπουδών 

τους πρέπει να προσκομίσουν εναλλακτικά: 

• βεβαίωση της σχολής όπου αναφέρεται ότι ο συγκε¬ 
κριμένος πτυχιούχος έχει διδαχθεί αντίστοιχο μάθημα 
με αυτό που πρόκειται να διδάξει ως εκπαιδευτής ή 

• βεβαίωση παρακολούθησης προγράμματος κατάρτι¬ 
σης τουλάχιστον εκατό (100) ωρών στο γνωστικό αντι¬ 
κείμενο που πρόκειται να διδάξει καθώς και βεβαίωση 
τριετούς τουλάχιστον επαγγελματικής ή διδακτικής 
εμπειρίας στο αντικείμενο αυτό. 

Ειδικά: 

• για τη διδασκαλία ξένης γλώσσας εκτός από τους 
πτυχιούχους αντίστοιχης ειδικότητας γίνονται δεκτά 
και πιστοποιητικά επάρκειας από το Υπουργείο Εθνικής 
Παιδείας και Θρησκευμάτων. 

• για τη διδασκαλία αντικειμένων της πληροφορικής 
εκτός από πτυχίο της αντίστοιχης ειδικότητας, γίνο¬ 
νται δεκτοί και πτυχιούχοι τριτοβάθμιας εκπαίδευσης οι 
οποίοι είναι πιστοποιημένοι εκπαιδευτές πληροφορικής 
από εγκεκριμένους φορείς πιστοποίησης. 

Εκπαιδευτές που έχουν πιστοποιηθεί στο αντικείμενο 
που πρόκειται να διδάξουν και είναι εγγεγραμμένοι στο 
Μητρώο Εκπαιδευτών του πρώην ΕΚΕΠΙΣ ή του ΕΟΠΠΕΠ, 
προσκομίζουν μόνο τη σχετική βεβαίωση πιστοποίησης. 

Δεν υποχρεούνται να προσκομίσουν τίτλο σπουδών ή 
βιογραφικό σημείωμα οι καθηγητές των Εκπαιδευτικών 
Ιδρυμάτων Τριτοβάθμιας Εκπαίδευσης (Α.Ε.Ι. και ΑΤ.Ε.Ι.). 
Στη περίπτωση αυτή η επιχείρηση ή ο Φορέας Κατάρ¬ 
τισης προσκομίζει βεβαίωση από τη Γραμματεία του 


αντίστοιχου Ιδρύματος, όπου βεβαιώνεται η ιδιότητα 
του καθηγητή στο συγκεκριμένο εκπαιδευτικό Ίδρυμα 
καθώς και το αντικείμενο το οποίο διδάσκει. 

ΚΕΦΑΛΑΙΟ 8ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Με την υπ’ αριθμ. 2/34255/0022/7-6-01 κοινή απόφαση 
Υπουργών Οικονομικών-Εργασίας και Κοινωνικών Ασφα¬ 
λίσεων όπως τροποποιήθηκε και ισχύει κάθε φορά και 
με την υπ’ αριθμ. Β118616/13-7-01 απόφαση του Διοικητή 
ΟΑΕΔ, καθορίζονται η διαδικασία, τα όργανα, και οι κα¬ 
τηγορίες των ελέγχων, σχετικά με την διενέργεια ελέγ¬ 
χων σε προγράμματα κατάρτισης και απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, διε¬ 
νεργεί ελέγχους σχετικά με την ορθή υλοποίηση των 
προγραμμάτων κατάρτισης, σύμφωνα με τα οριζόμενα 
στην παρούσα απόφαση ως εξής: 

1/Ελεγχος Φυσικού αρχείου προγράμματος κατάρ¬ 
τισης 

Ο ΟΑΕΔ τηρεί ηλεκτρονικό φάκελο για κάθε φορέα 
εκπροσώπησης των εργοδοτών, στον οποίο περιέχονται 
όλα τα προγράμματα και οι σχετικές πληροφορίες τις 
οποίες αυτός υπέβαλε. 

Σε περίπτωση που ο φορέας κληθεί να προσκομίσει 
το φυσικό του αρχείο και αυτό είτε δεν υπάρχει, είτε 
από τον έλεγχο προκύψει ότι έχει υποβάλει διαφορε¬ 
τικά στοιχεία μέσω του διαδικτύου, είτε είναι ελλιπές, 
είτε δεν είναι δικαιούχος του προγράμματος σύμφωνα 
με τους όρους της παρούσας απόφασης, τότε ο ΟΑΕΔ 
σύμφωνα με τη διάταξη του δεύτερου εδαφίου της πα¬ 
ραγράφου 3 του άρθρου 1 του Ν. 2434/1996, επιβάλει 
ως ποινή: 

> την μη αποπληρωμή αυτού του προγράμματος κα¬ 
τάρτισης ή 

> την επιστροφή του ποσού αποπληρωμής που τυχόν 
έχει λάβει 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφαση της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλλει στον φορέα: 

> τη μη αποπληρωμή όλων των προγραμμάτων κα¬ 
τάρτισης που υλοποίησε σύμφωνα με την παρούσα 
απόφαση 

> ποινή αποκλεισμού από τα προγράμματα κατάρτι¬ 
σης του ΛΑΕΚ από 1 έως 3 χρόνια. 

Το φυσικό αρχείο τηρείται στην έδρα του φορέα εκ¬ 
προσώπησης των εργοδοτών, από τον υπεύθυνο του 
φορέα τα στοιχεία του οποίου δηλώνονται στο Πλη¬ 
ροφοριακό Σύστημα. 

2/Ελεγχος υλοποίησης του προγράμματος κατάρ¬ 
τισης 

Σε κάθε πρόγραμμα κατάρτισης πραγματοποιούνται 
επιτόπιοι έλεγχοι ανάλογα με τη διάρκεια του προ¬ 
γράμματος. 

Με ευθύνη του Φορέα Εκπροσώπησης Εργοδοτών και 
του φορέα υλοποίησης, πρέπει να παρέχεται κάθε δι¬ 
ευκόλυνση προς τους ελεγκτές ώστε να έχουν μεταβεί 
άμεσα στην αίθουσα υλοποίησης του προγράμματος 
και το αργότερο εντός δέκα (10) λεπτών από την προ¬ 
σέλευσή τους. 

Η διαδικασία του ελέγχου καταγράφεται ηλεκτρονικά 
από τους ελεγκτές του ΟΑΕΔ στον τόπο υλοποίησης 
του προγράμματος κατάρτισης. 

Σε εξαιρετικές μόνο περιπτώσεις οι οποίες βεβαιώ¬ 
νονται εγγράφως από τους αντίστοιχους φορείς και 
εφόσον υπάρχει ηλεκτρονικός υπολογιστής με σύνδεση 
στο διαδίκτυο αλλά για τεχνικούς λόγους ευθύνης του 
ΟΑΕΔ, ή της ΔΕΗ, ή της τηλεπικοινωνιακής εταιρείας 
δεν είναι διαθέσιμη η ιστοσελίδα του, τότε το αποτέλε¬ 
σμα του επιτόπιου ελέγχου καταχωρείται στο Πληρο¬ 
φοριακό Σύστημα το αργότερο εντός τριών (3) ημερών 
με ευθύνη του ελεγκτή. Σε κάθε περίπτωση ελέγχου 
ενημερώνεται ηλεκτρονικά η καρτέλα του προγράμμα¬ 
τος του φορέα ως προς το αποτέλεσμα, την ημερομηνία 
και την ώρα υλοποίησης του ελέγχου. 

Σε περίπτωση που κατά τον έλεγχο διαπιστωθούν 
απουσίες καταρτιζόμενων που δεν έχουν δηλωθεί σχετι¬ 
κά, τότε θεωρείται ότι οι συγκεκριμένοι καταρτιζόμενοι 
απούσιαζαν και από όλες τις ημέρες κατάρτισης που 
έχουν προηγηθεί. 

Ο εκπαιδευτικός φορέας κατά τη διάρκεια της υλο¬ 
ποίησης προγράμματος πρέπει υποχρεωτικά να έχει: 

- ηλεκτρονικό υπολογιστή με σύνδεση στο διαδίκτυο 
εντός των δομών που γίνεται η κατάρτιση 

- φωτοτυπίες των ταυτοτήτων των καταρτιζόμενων 

- νόμιμο παραστατικό από την αρμόδια ΔΟΥ για την 
διασταύρωση της ορθότητας του ΑΦΜ των καταρτι¬ 
ζόμενων 

- ονομαστική κατάσταση καταρτιζόμενων με την επω¬ 
νυμία της επιχείρησης στη οποία εργάζεται ο καθένας 

- στη περίπτωση συμμετοχής ανεξάρτητων καταρτι- 
ζομένων, βεβαίωση φορέα εργαζομένων και φωτοαντί¬ 
γραφο βιβλιαρίου ασφάλισής τους 

Ο Επιτόπιος έλεγχος χαρακτηρίζεται αρνητικός και 
το πρόγραμμα κατάρτισης απορρίπτεται και δεν απο¬ 
πληρώνεται όταν διαπιστωθεί ότι: 

1. Απουσιάζει ποσοστό άνω του 50% του αριθμού των 
καταρτιζόμενων που ο φορέας έχει δηλώσει για κάθε 
ημέρα κατάρτισης. 

2. Απουσιάζει ο εκπαιδευτής 

3. Ο διδάσκων κατά τον έλεγχο εκπαιδευτής δεν έχει 
δηλωθεί στο πρόγραμμα. 

4. Στην αίθουσα κατάρτισης υπάρχουν πάνω από εί¬ 
κοσι πέντε (25) άτομα, εκτός του εκπαιδευτή. 

5. Δεν υπάρχει δυνατότητα πρόσβασης ή δεν παρα¬ 
σχέθηκαν οι απαραίτητες διευκολύνσεις ώστε οι ελε¬ 
γκτές να μεταβούν στον χώρο της κατάρτισης εντός 
δέκα λεπτών (10) από την προσέλευσή τους. 

6. Ο χώρος που υλοποιείται το πρόγραμμα κατάρτισης 
δεν έχει τις απαιτούμενες προδιαγραφές σύμφωνα με 
τα οριζόμενα στην παρούσα απόφαση. 

7. Δεν υπάρχει ηλεκτρονικός υπολογιστής με σύνδε¬ 
ση στο διαδίκτυο κοντά στο χώρο που υλοποιείται το 
πρόγραμμα κατάρτισης. 

8. Έχει γίνει αλλαγή στο αντικείμενο κατάρτισης ή/ 
και στο περιεχόμενο προγράμματος. 

9. Έχει γίνει αλλαγή στις ώρες ή στις ημέρες υλοποί¬ 
ησης του προγράμματος χωρίς να έχει ενημερώσει ο 
φορέας ηλεκτρονικά το Π.Σ του ΛΑΕΚ. 

ΙΟ.Έχει γίνει αλλαγή που αφορά στους καταρτιζόμενους, 
στην ημερομηνία έναρξης του προγράμματος, στη χρονική 
διάρκεια του προγράμματος κατάρτισης και ο φορέας δεν 
έχει ενημερώσει ηλεκτρονικά το Π.Σ του ΛΑΕΚ. 

11. Στην αίθουσα παρίστανται ως καταρτιζόμενοι του 
προγράμματος και άτομα διαφορετικά των δηλωθέντων 
στο πρόγραμμα. 


12. Δεν εντοπίστηκε ο τόπος υλοποίησης του προ¬ 
γράμματος λόγω ελλιπών ή ανακριβών στοιχείων. 

13. Έχει καταχωρηθεί ηλεκτρονικά ως αρμόδιο ΚΠΑ 
διαφορετικό από αυτό που υπάγεται ο τόπος υλοποίη¬ 
σης του προγράμματος. 

14. Παρεμποδίζεται η διενέργεια και ολοκλήρωση του 
ελέγχου από τον εκπαιδευτικό ή τον εργοδοτικό φορέα. 

Σε περίπτωση αρνητικού ελέγχου, σε ότι αφορά την 
υλοποίηση του προγράμματος ή το φυσικό αρχείο αυ¬ 
τού, ο φορέας εκπροσώπησης των εργοδοτών μπορεί να 
υποβάλει ένσταση αποκλειστικά μέσω του διαδικτύου, 
μέσα σε δέκα (10) ημέρες από την ημερομηνία του ελέγ¬ 
χου. Η αρμόδια Υπηρεσία του ΟΑΕΔ με εισήγηση της 
θέτει υπόψη της Επιτροπής ΕΛΕΚΠ την ένσταση για τη 
λήψη σχετικής απόφασης και ο φορέας ενημερώνεται 
ηλεκτρονικά για το αποτέλεσμα της ένστασης. 

Η Επιτροπή ΕΛΕΚΠ ανάλογα με τη βαρύτητα της πα¬ 
ράβασης μπορεί να 

επιβάλει στο φορέα εκπροσώπησης των εργοδοτών 
ως ποινή: 

• την μη αποπληρωμή αυτού του προγράμματος κα¬ 
τάρτισης 

• την μη αποπληρωμή όλων των προγραμμάτων κα¬ 
τάρτισης 

• ποινή αποκλεισμού από τα προγράμματα κατάρτι¬ 
σης του ΛΑΕΚ από 1 έως 3 χρόνια 

Επίσης η Επιτροπή ΕΛΕΚΠ, σε περίπτωση παράβα¬ 
σης των παραπάνω περιπτώσεων 5,11,12 και 13 μπορεί 
να επιβάλει, ανάλογα με τη βαρύτητα της παράβασης, 
ποινή αποκλεισμού στο φορέα κατάρτισης από τα προ¬ 
γράμματα κατάρτισης από 1 έως 3 χρόνια. 

ΚΕΦΑΛΑΙΟ 9ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

Για την αποπληρωμή κάθε προγράμματος κατάρτισης 
ο Φορέας θα πρέπει, να προσκομίσει όλα τα παραστατι¬ 
κά δαπανών για το σύνολο του κόστους του προγράμ¬ 
ματος και να τηρεί αντίγραφα αυτών στο φυσικό του 
αρχείο για έλεγχο. 

Σε περίπτωση που αποδειχτεί ότι ο Φορέας δεν έχει 
στην κατοχή του τα ανωτέρω πιστοποιητικά ή δεν κα¬ 
τέβαλε τις παραπάνω δαπάνες, τότε ο ΟΑΕΔ σύμφωνα 
με τη διάταξη του δεύτερου εδαφίου της παρ. 3 του 
άρθρου 1 του Ν. 2434/1996, επιβάλλει ως ποινή αποκλει¬ 
σμού από τα προγράμματα κατάρτισης του ΛΑΕΚ από 
1 έως 3 χρόνια. 

Επισημαίνεται ότι δεν αποπληρώνονται προγράμμα¬ 
τα κατάρτισης, σε περίπτωση ηλεκτρονικής υποβολής 
αναληθών στοιχείων, σε ότι αφορά στα στοιχεία του 
φορέα εκπροσώπησης των εργοδοτών και των καταρ¬ 
τιζόμενων. 

ΔΑΠΑΝΕΣ ΠΟΥ ΑΦΟΡΟΥΝ ΚΑΘΕ ΠΡΟΓΡΑΜΜΑ ΚΑ¬ 
ΤΑΡΤΙΣΗΣ ΛΑΕΚ 

• ΠΑΡΑΣΤΑΤΙΚΑ ΔΑΠΑΝΗΣ ΚΑΤΑΡΤΙΖΟΜΕΝΩΝ 

Σε ότι αφορά τα έξοδα διατροφής και μετακίνησης 
ανά καταρτιζόμενο το ποσό αποδίδεται στους δικαιού¬ 
χους από την αρμόδια Υπηρεσία του ΟΑΕΔ. 

Σε κάθε πρόγραμμα κατάρτισης, ο φορέας εκπροσώ¬ 
πησης των εργοδοτών πρέπει να δηλώσει ηλεκτρονικά 
τον Α.Φ.Μ, τον Αριθμό Λογαριασμού κάθε δικαιούχου 
(ΙΒΑΝ) στην τράπεζα και να τηρεί για κάθε καταρτι¬ 
ζόμενο που ολοκλήρωσε την κατάρτιση, φωτοτυπία 

της ταυτότητας ΑΔΤ, του βιβλιαρίου καταθέσεων στη 
σελίδα όπου φαίνεται ο αριθμός λογαριασμού του δι¬ 
καιούχου που θα κατατεθεί το δικαιούμενο ποσό και 
νόμιμου αποδεικτικού του ΑΦΜ. 

Σε περίπτωση που έχει γίνει λανθασμένη ή ελλιπής 
καταχώριση στοιχείων καταρτιζόμενων, θα πρέπει να 
συμπεριλαμβάνονται στο φάκελο αποπληρωμής του 
προγράμματος, όλα τα απαραίτητα δικαιολογητικά προ- 
κειμένου να γίνει η διόρθωση. 

• ΠΑΡΑΣΤΑΤΙΚΑ ΚΟΣΤΟΥΣ ΥΛΟΠΟΙΗΣΗΣ ΤΟΥ ΠΡΟ¬ 
ΓΡΑΜΜΑΤΟΣ ΚΑΤΑΡΤΙΣΗΣ 

Για κάθε πρόγραμμα κατάρτισης, το κόστος υλοποί¬ 
ησης του προγράμματος δικαιολογείται με: 

1. τιμολόγιο με πλήρη ανάλυση δαπανών το οποίο 
εκδίδει ο εκπαιδευτικός φορέας προς τον φορέα εκ¬ 
προσώπησης των εργοδοτών. 

Στο τιμολόγιο θα πρέπει να γίνεται πλήρης ανάλυ¬ 
ση της δαπάνης η οποία θα περιλαμβάνει και τα εξής 
στοιχεία: 

> Κωδικό Προγράμματος 

> Αντικείμενο κατάρτισης 

> Αριθμό καταρτιζόμενων 

> Ημερομηνία έναρξης -λήξης 

Το παραστατικό αυτής της δαπάνης πρέπει να μην 
έχει εκδοθεί μετά το τέλος της διαχειριστικής περιόδου 
που υλοποιήθηκε το πρόγραμμα κατάρτισης (άρθρο 6, 
παρ. 14 Κ.Φ.Α.Σ.) 

2. Για το Εργατικό Κέντρο (εφόσον υπάρχει συνερ¬ 
γασία), υπεύθυνη δήλωση του φορέα εκπροσώπησης 
των εργοδοτών ότι στο συγκεκριμένο πρόγραμμα (ανα¬ 
γράφεται και ο κωδικός του προγράμματος), υπάρχει 
συνεργασία του Εργατικού Κέντρου (αναγράφεται η 
επωνυμία του εργατικού κέντρου). 

3. Γ ια την καταβολή του ποσού που αναλογεί στο 4% 
του συνολικού ποσού αποπληρωμής του προγράμματος 
κατάρτισης στην Ομοσπονδία, προσκομίζεται 

1) φωτοτυπίες εντύπων που αποδεικνύουν τις ενέρ¬ 
γειες δημοσιοποίησης του Προγράμματος σε τοπικό 
επίπεδο, αντίγραφο της «έκθεσης υλοποίησης προγράμ¬ 
ματος κατάρτισης ΛΑΕΚ1-25» καθώς και 

2) Υπεύθυνη δήλωση ότι δεν έχει υλοποιήσει πρό¬ 
γραμμα κατάρτισης ΛΑΕΚ 1-25 ως δικαιούχος φορέας. 

Τελικό στάδιο αποπληρωμής: 

Μετά την πιστοποίηση του ποσού που δικαιούται, 
ο φορέας εκπροσώπησης των εργοδοτών (ποσό του 
φορέα για γραμματειακή υποστήριξη και αμοιβή ΚΕΚ) 
προσκομίζει: 


• διαβιβαστικό έγγραφο με την σφραγίδα του ΦΕΕ, ονο¬ 
ματεπώνυμο υπευθύνου και τηλέφωνο επικοινωνίας, στο 
οποίο θα αναγράφονται οι κωδικοί των προγραμμάτων για 
τα οποία αιτείται την πληρωμή και τα αντίστοιχα ποσά. 

• τις αντίστοιχες αποφάσεις του ΕΛΕΚΠ με τους κω¬ 
δικούς των προγραμμάτων 

• φορολογική και ασφαλιστική ενημερότητα 

Γ ια την καταβολή του ποσού της αποπληρωμής του 
προγράμματος θα γίνεται πίστωση του λογαριασμού 
του φορέα σε οποιαδήποτε τράπεζα επιθυμεί. Επιση- 
μαίνεται ότι ο συγκεκριμένος λογαριασμός (ΙΒΑΝ) θα 
πρέπει να είναι στο όνομα του φορέα εκπροσώπησης 
των εργοδοτών και μόνο. 

Επίσης όσον αφορά το ποσό του Εργατικού Κέντρου 
και της Ομοσπονδίας, όπου το σύστημα εγκρίνει την 
πληρωμή τους θα προσκομίζεται η απόφαση του ΕΛΕΚΠ 
μαζί με αίτηση για την πληρωμή του ποσού στην οποία 
θα αναγράφονται τα πλήρη στοιχεία όπως: 

- επωνυμία του εργατικού κέντρου ή της ομοσπονδίας 

- ΔΟΥ, 

- ΑΦΜ, 

- ονοματεπώνυμο και υπογραφή εκδώσαντα. 

- σφραγίδα 

- στοιχεία υπευθύνου και τηλέφωνα επικοινωνίας 

Γ ια την καταβολή του ποσού της αποπληρωμής του 
προγράμματος θα γίνεται πίστωση του λογαριασμού 
του εργατικού κέντρου ή της ομοσπονδίας σε οποιαδή¬ 
ποτε τράπεζα επιθυμεί Επισημαίνεται ότι ο συγκεκριμέ¬ 
νος λογαριασμός (ΙΒΑΝ) θα πρέπει να είναι στο όνομα 
του εργατικού κέντρου ή της ομοσπονδίας και μόνο. 

Ενημέρωση: 

1. Μετά την εκκαθάριση του φακέλου κάθε προγράμ¬ 
ματος, θα ενημερώνονται όλοι οι εμπλεκόμενοι φορείς 
(ΦΕΕ, Εργατικό Κέντρο, Ομοσπονδία) για την πορεία 
της αποπληρωμής. 

2. Το ποσό προμήθειας της τράπεζας, βαρύνει τον 
δικαιούχο. 

ΚΕΦΑΛΑΙΟ 10ο 

ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Από τις διατάξεις αυτής της απόφασης προκαλείται 
δαπάνη ύψους 20.000.000,00 Ευρώ εις βάρος του προϋ¬ 
πολογισμού του ΕΛΕΚΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος του Δ.Σ. 

Μ. ΚΑΡΑΜΕΣΙΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1691806150012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































